Aktrise Courteney Cox spyt oor botoks | SARIE
Aktrise Courteney Cox spyt oor botoks	deur Monica Pienaar
Die 52-jarige aktrise Courteney Cox is spyt oor die estetiese behandelings wat sy op haar gesig laat doen het. Só het sy onlangs aan die avonturier Bear Grylls gesê in ’n onderhoud tydens ’n episode van sy werklikheidsreeks Running Wild With Bear Grylls, berig E! News.
Só het Courteney in 2011 gelyk
Courteney in Julie vanjaar
Hoewel sowat 23 miljoen mense wêreldwyd in 2013 estetiese behandelings soos vullers gekies het om die jare te help terugdraai, is dit steeds iets waarvoor baie vroue (en mans) skrikkerig is, deels oor die skokbeelde van Hollywood-sterre se onnatuurlike en “oordoende” gesigte wat jy dikwels op TV en die internet sien.
Vroue laat spuit soms meer vuller in as wat nodig is, het dr. Kuldeep Minocha, ’n estetiese dokter van Engeland, by ’n geleentheid in Berlyn aan SARIE se skoonheidsredakteur, Charis van den Heever, verduidelik. Dit is jou dokter se verantwoordelikheid om nee te se as jy vra vir te veel, sê hy.